
KATA PENGANTAR 


Pembangunan di bidang kebudayaan adalah bagian integral dari 
pada Pembangunan Nasional. Pembangunan bidang tidak terlepas 
dari pemikiran dan usaha pengembangan dalam bidang sastra. 


Karya sastra merupakan manifestasi kehidupan jiwa bangsa dari 
abad ke abad dan akan menjadi peninggalan kebudayaan yang sangat 
tinggi nilainya. Karena itu karya sastra perlu digali dan digarap untuk 
diresapi dan dinikmati isinya. 


Karya sastra memberikan khasanah sejarah ilmu pengetahuan 
yang beraneka macam ragamnya. Hasil penggalian dan penggarapan 
karya sastra akan memberikan rasa kepuasan rohani dan kecintaan 
pada kebudayaan sendiri yang selanjutnya akan merupakan alat am- 
puh untuk membendung arus masuknya kebudayaan asing yang tidak 
sesuai dengan kepribadian dan kepentingan pembangunan bangsa 
Indonesia. 


Penghayatan hasil karya sastra akan memberi keseimbangan an- 
tara kemajuan ilmu pengetahuan dan teknologi modern di satu pihak 
dan pembangunan jiwa di lain pihak. Kedua hal ini sampai masa kini 
masih dirasakan belum dapat saling isi-mengisi, padahal keseimbang- 
an atau keselarasan antara kedua masalah ini besar sekali peranannya 
bagi pembangunan dan pembinaan lahir dan batin. Melalui sastra di- 
peroleh nilai-nilai, tata hidup dan sarana kebudayaan sebagai sarana 
komunikasi masa lalu, masa kini, dan masa depan. 


Para pemakai dan peminat bahasa dan sastra Daerah, khususnya 
bahasa dan sastra Sunda, baik dalam masyarakat maupun di sekolah 
dan di perguruan tinggi, sudah lama merasakan kekurangan akan 
buku Sunda sebagai bacaan maupun sebagai penunjang pengajaran 
bahasa dan sastra Sunda. Selain itu sesuai dengan semboyan 'Bhin- 
neka Tunggal Ika' sepatutnyalah kita memelihara segala ragam kebu- 
dayaan dan bahasa daerah yang hidup dan digunakan dalam masya- 
rakat kita, agar keanekaragaman kebudayaan dan bahasa di Negara 
kita itu tetap terpelihara dengan segala keindahan dan kelincahannya. 
Bahkan perlu disebar luaskan ke seluruh pelosok Nusantara kita se- 
hingga dikenal, diterima dan dirasakan sebagai milik kita bersama. 

Dengan tujuan itulah dan untuk mengisi kekurangan terse 
atas, Proyek Penerbitan Buku Bacaan dan Sastra Indonesia 
Daerah Departemen P dan K, bekerja sama dengan PN Balai Pus 
sebagai penerbit buku sastra yang telah dikenal sejak sebelum P 
Dunia ke-II, menerbitkan kembali buku-buku sastra Sunda. Bagi y 
tidak menguasai bahasa Sunda, tetapi ingin memahami is 
kami susun ringkasan ceriteranya dalam bahasa Indonesia. 

ET 

Semoga dengan terbitan-terbitan ini kekayaan sastra bangsa 
yang sudah begitu lama terpendam itu dapat dikenal oleh kh 
yang lebih luas serta dapat menambah pengertian dati apr 
hadapnya. 

Ringkasan cerita : 


M. Sumarja, jurutulis pegadaian Garut, memperisteri Nyi Mas 
Iting. Karena Mas Arga, ayah Iting, seorang jagal yang berada, per- 
kawinan itu dirayakan dengan besar-besaran. 

Sumarja, yang semasa kecilnya dipanggil Sukri, sebenarnya ber- 
asal dari keluarga yang miskin. Berkat kerajinan dan ketekunannya, 
ia tamat Sekolah Desa dan Sekolah Distrik ( Sekolah klas II atau Seko- 
lah Dasar sekarang). Karena bernasib baik, ia mendapat pekerjaan 
sebagai jurutulis pegadaian. Oleh sebab ayahnya sendiri cuma tukang 
menganyam gedeg (dinding) bambu, yang diakui sebagai ayahnya, 
ialah uanya, H. Karim, orang yang kaya dan terpandang di desa 
Sukamantri. 

Karena sudah lama tak berjumpa dengan anaknya, Pak Sukri 
(Marhasan) pada suatu hari mencari Sumarja di Garut. Meskipun pa- 
kaiannya kumal dan amat sederhana sekali, ia diterima dengan ramah 
oleh Iting, yang berperangai baik. Tapi sambutan anak kandungnya 
sendiri justru sebaliknya. Sumarja bersikap acuh tak acuh terhadap 
ayahnya, bahkan memperingatkan, agar jangan sekali-kali lagi ber- 
kunjung kepadanya. Dengan hati yang luka, sang ayah pulang ke 
kampung halamannya. 

Dalam pada itu H. Karim, kakak Pak Sukri, berangan-angan mem- 
pertemukan anak pungutnya, Nyi Sutirah, dengan Sumarja. Hal itu 
dirundingkannya dengan Pak Sukri, yang menyerahkan segala-gala- 
nya kepada saudara tuanya. 

H. Karim kemudian menemui sendiri keponakannya, Sumarja, 
yang sudah dipindahkan ke Banjar. Nyi Mas Iting kebetulan tak ada 
di rumah, karena sedang berobat di Garut. H. Karim dengan leluasa 
mengemukakan niatnya kepada Sumarja. Ia merasa khawatir, kalau- 
'salau kelak harta kekayaannya akan jatuh kepada orang lain. Namun 
Sumarja, yang telah sadar akan dosanya kepada orang tua, menolak 
kehendak uanya. Ia tak sampai hati menceraikan Nyi Mas Iting, yang 
tak berdosa. lagi pula sedang sakit. Ia takut akan pembalasan Tuhan 
di kemudian hari. Sumarja kemudian menghibur uanya, bahwa harta 
kekayaannya kelak akan jatuh kepada saudara-saudaranya dan akhir- 
nya kepada anak-anaknya juga. Selain itu Sumarja berjanji akan 
menganggap dan mengurus Nyi Sutirah sebagai adik kandungnya pri- 
badi. 

H. Karim sekarang merasa tenang, karena sudah terlepas dari be- 
ban kekhawatirannya, yang selama ini menghimpit dadanya. Ia tidak 

lagi bersikap acuh tak acuh terhadap saudaranya (Pak Sukri) 
memberinya sawah serta kebun berikut modal untuk mengus: 

nya. Dengan demikian Pak Sukri, yang selama ini serba kekura:r 
dapat hidup dengan layak. Nyi Sutirah, anak pungut H. Karim, 
mukan jodohnya pada jurutulis camat Tanjungkerta. S 
Sumarja terus hidup senang dan berbahagia dena Nyi Mi 
yang baik hati dan setia. ve 

PIHATUR NU NGARANG. 


Ieu buku diwastaan ”Panglesu kalbu.” 
— Dupi nu biasa dilesu teh tamiang pisumpiteun. 
| Petana ngalesu : tamiangna dideangkeun dina durukan, ditungtut 
. diurutan ku lamak anu hipu, lalaunan, mambrih lempeng. 
—— Nanging upami nu ngalesuna kirang ati-ati, teu sabar, hoyong 
enggal lempeng, temahna tamiangna teh sok bencar atanapi pingges, 
sakirang-kirangna rengat. 
— Malah mandar bae ieu buku jadi panglesu kalbu anu mangprung 


Salam baktos pun 
SUMITADIKARTA 


NAA 1.” KAWINAN 


Asad si 


; Kira wanci asar ahir, meneran hade sorena, nu kuli ngabrul baru- 
_ dal, marulang ti pagawean. Di jalan eak-eakan suka seuri jeung ba- 
“5 turna; aya age nu leumpang bari tungkul teu lemek, teu nyarek, ulat 
— mesum semu ngungun, bangun aya kajadian nu matak susah ka ma- 
nehna. 4 
“Beuki burit, beuki rame, kaganti ku nu pelesir, dokar lurlar, mobil 
— balawiri. Nu laleumpang ngaleut sisi jalan, tingkalosrak sora selop 
jeung sapatu. Sawareh aya nu gugundukan tinglalimbung, salengkah 
— kadua randeg, bangun bingung pangjugjugan, sisip ku geusanna 
— ngancik, bangun semah ti jauhna. 

1 Reup peuting, bray caang cahya listrik, ngebrak lir ti beurang, la- 
" linduk kalangkang kai lir ti beurang ningal iuh. Hiliwir seungitna 
— kembang, gandeuang angkatna istri nu beunang midang, tandang 
. dangah taya kahariwang, bangun tabah leuleumpangan unggal 
peuting. 

— Hareupeun gedong bioskop.ngagimbung anurek arasup, aya deui 
anu ngan ngadon ulin bae bari tingarilik kana gambar-gambar anu 
ngabaris di luar. Sawareh aya nu ngadon jajan bae, ngaronyok di tu- 
kang soto, ngabaris dina cikopi bari sempalguyon jeung baturna. 
Beuki peuting, tambah jempling, tongtonan kabeh jarempe, jalma- 
jalma nungtut marulang, ngan kantun anu tingsalindung di nu sing- 
kur, nu tuman nyaring ti peuting, les! mengkol ka jalan leutik. 

" Tapi di imah Mas Arga, jagal di kampung Pangampaan (Garut), 
anu kaitung cukup, harita masih keneh nyararing, tinggerendeng 
— semu-semu eukeur badami. 

”Asa kacida akang nya bungah,” cek Mas Arga, "si Nyai, Nyi 
" Iting rek aya nu mileuleuheungkeun, turug-turug pangkat deuih; 
" leutik-leutik oge boga bisluit, jurutulis pakgade nu anyar tea.” 

| Cek M. Ardi adina M. Arga, ”Muga-muga bae sing ngarepok ka- 
“ lawan kasalametanana.” 

Puguh,” cek Mas Arga. 

” Ari kawitna ti mana, kang, sareng saha kakasihna?” cek bojo 
AN 'Mas Ardi. ”'Da kuring mah sayaktosna tacan terang. Jeung putra sa- 
[ha eta teh?” 

( ”Ti Sumedang” cek Mas Arga, "ngan pohon deui kampungna, ti 
mana geuning, ema si Nyai?” bari ngareret ka pamajinanana. 

—— ”Duka, kuring age hilap deui, ngan emut tungtungna bae, make 
tri-tri kitu, duka Ciputri kitu. Sareng jenenganana, Aden naon teh, 

Nyai, asana Sumarja, nya UA” jcek [bojona bari ngareret ka anakna, 
”Euleuh! ema mah Ciputri,” cek hiji sora anu datangna tina 
ng lampu. 
a Iting mah meureun inget,” cek Mas Arga. 
”Sukamantri,” cek Nyi Iting, nembalna bari tan aaa 
launan. 
”Ari ramana, haji,” cek Mas Arga nuluykeun deui ca 
lembut eta mah beunang disebutkeun pangcukupna, bejana. 
” Ah, keun bae najan teu beunghar oge upamana, ku 
katna oge geus untung,” ' cek pamajikanana. 
Cek Mas Ardi, Kuring mah sanes ngarah nan NN 
kabeungharanana, mung butuh ku bageurna.” uobaat 
Cek Mas Arga, ”Hade laku-lampahna age, cek Nyi Imang 
nya. eta nu dicalikanana, piraku ngabobodo onaman.” 3 
"Nuhun ari kitu mah, atuh ayeuna mah kantun urus- GUANG . 
kur nu perlu, iraha tea nu dimaksad ku akang teh?” cek M. 
Kahayang mah engke bae pananggalan, keur naon maki 
lila papacangan, sok tara jadi,” cek M. Arga. 
"Iting !”' cek bibina, "ngendong bae atuh di embi, mel 
tacan ridu, geura engke mah geus hamo bisa ngendong. Ayeun 
rek balik geus peuting teuing." 
Nyi Iting teu nembal, ngan habek bae neunggeul kana ping 
bibina. N 
Jut M. Ardi jeung bojona tarurun. UTed 
Nyi Iting, najan harita geus ngedeng di kamarna, henteu 
buru sare, gedebag-gedebug bae, semu wegah nunggu kana CI 
na waktu, datangna mangsa, laksana ka nu dicileuk dipiangen-a 
Lami dianti-anti, kesel ngarep-ngarep, teu burung tepi kana j 
cunduk kana dawuh anu alus, Nyi Iting geus ditikahkeun. 
Hajatna teh teu wudu rongkah, kawantu jalma cukup, 
make raramean (tatanggapan), kawantu Mas Arga teu resepeui 
ria-ria. 1 


Memeh brak hajat, ngong Ujang Pakih, adi beuteung Mai A 
nembangkeun biantara. Ki 


Sinom. 


Hatur nuhun ka sadaya, 
anu sami kersa sumping, 
nya puji Alhamdulillah, A 
mugi ka Gusti Yang Widi, Luk 


sadaya kadang-wargi, 
ginanjar mulus rahayu, 
samalihna ti eta, 

sakedap nyuhunkeun idin, 
bade maos guguritan biantara. 


Aduh Nyai anak bapa, 

regepkeun ieu pepeling, 

kudu puhit jieun jimat, 

najan lain rupa duit, 

nyaah mah liwat saking, 

najan dibanding jeung gunung, 
kanyaah bapa, ema, 

geus tangtu hamo kabanding, 

tapi kadar ngari sakieu. nu kahontal. 


Ayeuna nepi ka mangsa, 

Nyai teh boga salaki, 

bungah taya papadana, 

bapa, ema tiis pikir, 

pamuga-muga Nyai, 

diraksa ku Maha Agung, 

sing bisa kumawula, 

ngayunkeun hate salaki, 

dirasakeun dipapay tambanganana. 


Jalan lulus kumawula, 

modalna satia ati, 

meungpeung Nyai masih ngora, 
masing bisa titip diri, 

sabab mungguhing istri, 

najan geulis gampang surud, 
gancang ngolotanana, 

nu matak ayeuna eulis, 

kumawula sing hade keur bekel jaga. 


Salaki piraku iklas, 

najan kolot nini-nini, 

duriat nyangreud 'mo pegat, 
da puguh emut ka tadi, 
keur ngora hade bakti, 


nu. “a “ana 


kairut ku hade semu, 
kacangcang kabelaan, 
sakitu bapa pepeling, 
poma-poma sing inget salalawasna. 


Dangdanggula. 


Aden bapa nyelapkeun pepeling, 
tatapina moal panjang-panjang, 
nambah piwulang panyawer, 
bapa ayeuna estu, 

teu miboga ka awak Nyai, 

Aden anu kagungan, 

ku tikah kakurung, 

tatapi paneda bapa, 

mugi Aden dipasihan sabar galih, 
nimbang nya kabodoan. : 


Ulah weleh mitutur mepeling, 

kana jalan keur kasalametan, 

ku pangucap anu sareh, 

malar gancang katimu, 

sumerepna gancang kaharti, 

sakitu wiat bapa, 

mugi ka Yang Agung, 

bapa ngadu'akeun pisan, 

Aden masing lulus-banglus laki-rabi, 
awet paduriatan. 


Kitu deui ka sakur nu sumping, 
disuhunkeun hibar pangdu 'ana, 

ka nu sepuh ka-nu anom, 

pon kitu ka karuhun, 

dijauhkeun tina balai, 

lulus laki-rabina, 

paneda sakitu,- 

taya sanes ayeuna mah, 

gaduh maksad hajat walimah satakir, 
tuang saaya-aya. 


Galantang Mas Amil ngadu'a salamet, norolong wantu tabah. 

Brak ondangan dalahar, rame balakecrakan bari sarempal guyon. 

Burudul marulang bari ngajaringjing berekat, teu wudu berekatna 
loba, malah Mas Amil mah jimpona meh teu beunang ditalikeun. 

Asmarandana. 


Dina waktu musim ngijih, 
dina mangsa rea hujan, 
dangdaunan hejo ngemploh, 
walungan mudal caraah, 
rea balong baredah, 

malah rajeun aya lembur, 
sisi cai kacaahan. 


Juru tani suka seuri, 

teu susah nyiram kebonna, 
marontok pelakna engkol, 
roay raweuy, jaat rambay, 
kacang ayang-ayangan, 
minatu ngahurun balung, 
teu tuhur seuseuhanana. 


Katiga mah beda deui, 

ti beurang panas bayeungyang, 
cai susukan ngerelek, 

sawah ngahgar kasaatan, 
tangkal kai muguran, 

rea lembur nu kahuru, 

cilaka beak bandana. 


Tukang tani ngerik sedih, 
palawija teu kaala, 

rea kebon anu bongkor, 
minatu mangsana bungah, 
bisa digawe gancang, 

isuk nyeuseuh, sore tuhur, 
ngan kantun bae nganjian. 

Pasir-pasir geus balulistir, suku gunung baluleneng dibabad dile- 
nang-lenang,nu rek ngahuma kantun ngaseuk, ngadago curna hujan. 

Urang Sukamantri kacida garetolna, jaba ti nyawah jeung malawija 
teh sok dibarung jeung ngahuma. Tina kituna rea jalma cukup teu ka- 
kurangan dahareun, pakeeun. 

Tapi Bapa Sukri mah anu imahna di tungtung lembur deukeut ke- 
bon kawung, kaitung jalma walurat, imahna leutik hateup eurih, ka 
hareupna make sosompang sarohang, minangka tepasna. 

Pipir imahna aya tanggungan eurih weliteun, taksiran keur nga- 
yuman. 

Kira-kira wanci lohor, jol Pa Sukri datang ti leuweung, nanggung 
eurih, bangun beurateun pisan, wantu geus kolot kurang tanaga, ma- 
ni ngarigah, igana naek-turun, ambekanana hahehoh, awak lokot pi- 
nuh ku kesang. 

Gubrag tanggunganana diecagkeun di pipir imahna, gek diuk di te- 
pas ngabaheuhay bari nyusutan kesang ku bajuna anu disampaykeun 
dina taktak. 

"Ambu Sukri!” omongna, "cik aya cai asak! lah, ku hayang ngi- 
num, mani tuhureun tikora bawaning ku panas.” 

"Aya cai mah ti tadi oge geus asak, ngan euweuh deungeunna, 
aya oge bubuy sampeu teu hipu da cangor,” tembalna ti jero imah. 

"Cik, bawa bae ka dieu!”' omong Pa Sukri. 

"Mending oge di imah, loba hayam!” cek pamajikanana. ''Geu- 
ning ari neuleu nu barang dahar teh mani pabuis, sirikna teu kahaka- 
nan anu geus dina sungut dipacok.” 

Pa Sukri tayoh rada keuheuleun, bawaning ku hayang geura rot 
nginum, rek indit teu kaduga ku cape, omongna bari nyentak, ''Ba- 
wa bae ka dieu, hareudang! Keun hayam-hayam bae mah urang ba- 
bukan; modar mah ngeunah laukna ieuh, malaur nyatu tara aya 
deungeunna.” 

”Enya, mending-mending mun hayam urang nu kababuk teh, ku- 
maha lamun hayam batur, pilakadar urang mah boga hayam tilu 
siki.” cek Ambu Sukri bari rada nyereng deuih. 

Torojol Ambu Sukri ka tepas mawa poci geus suwing jeung ca- 
cangkir gede hiji, geus euweuh cangklekan, bubuy sampeu cang- 
kangan kadua sapotong dina rigen jeung gula sabeulah ditilaman 
daun waru garing. 

Cur, caina dicicikeun kana cangkir, mani ngebul bawaning panas, 
rupana semu hideung bawaning lekoh, da karesep Bapa Sukri ana 
nginum cai enteh kajeun pait asal lekoh. 

”Hanjakal,” cek Pa Sukri, ”beuleum sampeuna geus tiis, gaale- 

Celetrok ngegel gula, suruput nginum saeutik, da panas keneh, tuluy 
ditiupan, rot deui diinum. 

Teu lila jol Bapa Sa'ad, anu benghar di kampung Ciranjang, sa- 
sama manehna keur budak. 

”Tas ti mana Pa Sukri teh bangun anu cape-cape teuing,” cek Pa 
Sa'ad. 

” Wangsul ti leuweung ngabantun eurih keur ngayuman ieu saung, 
hateupna geus nyaraknyak pisan,” tembalna bari nunjuk kana hateup 
imahna. 

”'Ambu Sukri! mawa deui cacangkir, ieu ata mama A'ad deuleu!” 
cek Pa Sukri ka pamajikanana. 

Jol Ambu Sukri mawa deui cacangkir bari mawa peuyeum sampeu 
gelempengan, beunang ngadadak harita meuli ti warung 2 seneun, da 
manehna oge nyahuun aya semah, kadeuleu basa balik ti cai, tas ngi- 
sikan. 

”Mangga ngaleueut mana A'ad ka dinya, teu aya pisan rencang-' 
na,” cek Ambu Sukri. 

Geus ngomong kitu, leos manehna ka dapur, da keur nyangu, nge- 
poh niupan seuneu, tayoh teu daekeun hurung, guprak! meubeutkeun 
songsong bari ngutruk. 

”Mulih ti mana mama A'ad teh, jeung naon pikersaeun?” cek Pa 
Sukri. 

”Tas ti dinya ngalongok balong, jeung aya perlu saeutik; puguh 
hayang dipangnyieunkeun deui bilik, awina mah ngala bae ti Pasir- 
huni,” cek Pa.Sa'ad. 

”Angguun naon, geus nyieun deui bilik?” cek pa Sukri. 

”Eta, si Enot hayang misah imah, cenah. Geus kalumaneun meu- 
reun saimah bae jeung kolot teh,” ceuk Pa Sa'ad. 

”Mangga,” ceuk Pa Sukri, "ngan nyuhunkeun sarantos bae 6 din- 
ten deui mah, moal tiasa ayuena-ayeuna, bade nyaba heula; malah pi- 
ongkoseunana mah teu acan aya, bade nambut bae heula.” 

”'Naha rek nyaba, ka mana Pa Sukri teh ?”' ceuk Pa Sa'ad. 

” Bade ka Garut, ngalongok pun anak,” jawabna. 

”Anak saha? Naha boga anak di Garut?” cek Pa Sa'ad bari semu 
kaget. 

”'Kantenan, kapan si Sukri teh aya milikna, geus boga pagawean, 
ngumbara ka Garut,” ceuk Pa Sukri. 

” Aeh-aeh,” ceuk Pa Sa'ad, kula mah kakara nyaho ayeuna, kana 
naon pagaweanana di Garut teh?” 

” Aya berekah,” ceuk Pa Sukri, ”eta budak ter, bet aya kadarna 
jeneng.” . 

"Jeneng naon?” cek Pa Sa'ad bangun beuki tambah kaget, tina 
teu dinyanaan Pa Sukri boga anak jeneng. 

Bener, Pa Sa'ad loma tea mah jeung Pa Sukri, tapi ari ka anakna 
mah (ka si Sukri) teu pati nyahoeun da ti leuleutik budakna aya di 
Madnaseh, urang lembur Cigentur buburuh ngangon munding; ari 
buruhanana ku pare 2 pikul dina sausum nyambut. 

Jawab Pa Sukri, ”'Jadi jurutulis pakgade, cek dina suratna mah.” 

"Jadi jurutulis pakgade? Asa kabeneran teuing boga anak gede 
darajatna. Na kumaha asalna pang bisa kitu, panyana kula mah di 
Madnaseh keneh, da bareto aya bejana cicing di manehna,” cék:Pa 
Sa'ad bangun nu teu sabar hayang geura nyaho raratanana. 

"Kieu kawitna mah,” cek Pa Sukri. "Saparantosna eta budak 
wangsul ti Madnaseh, ku juragan guru desa dipaksa kudu diasupkeun 
ka sakola. 

Mimitina mah ku kuring teu dibikeun, da euweuh nu ngangon em- 
be jeung ripuh euweuh nu mangalakeun suluh, tapi ku lantaran an- 
jeunna keukeuh sarta bari miwulang anu kacida matak kahartina, sa- 
bab-sababna pang budak kudu disakolakeun, estu dibejer-beaskeun 
pisan gunana pangarti teh. 

Ari dipikir-pikir bet bener pisan, buktina anu bodo teh karasa ku 
kuring pribadi. 

Tidinya sup bae budak teh diasupkeun ka sakola desa. Kabeneran 
saur juragan guruna mah calakan, saban samen naek kelas. 

Geus bijil ti sakola desa, aya deui parentah kudu diteruskeun ka 
sakola distrik. 1) 

Kuring kacida bingungna, da puguh lieuk euweuh, ragap taya, ku 
naon ngongkosanana, da meureun ongkosna (bayaranana) di dinya 
mah leuwih mahal batan sakolah desa. Tapi si Sukri keukeuh hayang 
disakolakeun deui, harita mah geus hayang sorangan. 

Tidinya tuluy kuring kadua si Sukri indit, ngadeuheus kajuragan 
Mantri guru sarta wakca balaka bari song nyanggakeun surat kate- 
rangan paparin juragan Lurah, anu nerangkeun yen kuring jalma wa- 
lurat. Margi memeh mios diwurukan heula ku juragan Guru desa ku- 
du ngabantun katerangan ti desa. 

Juragan Mantri guru ngadangu piunjuk kuring kitu, bangun kacida 
hawatoseunana.”” 

Saurna, "Heug mang, ieu budak ku kuring ditampa, jeung lamun 
emang rujuk, hade sina cicing di kuring, karunya didugdag mah ca- 
peeun teuing, da jauh. Perkara kitu-kieuna, emang mah entong nyaho 


1) Maksudna sakola kelas II, 

naon-naon, keun kuring anu ngurus.” 

” Sajongjongan, kuring teu bisa unjukan naon-naon, bingung pipo- 
keun; ari disanggakeun melang da tacan ngarasa pajauh jeung anak, 
ari henteu da puguh teu gaduh pikeun ngarasananana, jeung jiga anu 
teu narimakeun kana kawelas anjeunna.” 

” Puguh,” ceuk Pa Sa'ad, "kumaha ari geus kitu? Cik gancang- 
keun bae caritana, kula mah hayang geura nyaho tungtungna.” 

”Enggalna, saparantos eta budak kaluar ti sakola distrik,” ceuk 
Pa Sukri, "tuluy tetep betaheun cicing di juragan Mantri guru lantar- 
an kacida dipikanyaahna, sina sagawe-gawe bae bari ngasuh putrana. 

Kira-kira 3 taun ti harita, juragan Mantri guru dialihkeun ka 
Bandung, malah si Sukri oge diamitkeun ka kuring rek dicandak, di- 
sina nyiar pagawean di Bandung. 

Meunang 6 bulan, kuring teu meunang beja naon-naon, atuh ka- 
cida melangna, dugi ka teu ngeunah dahar teu ngeunah sare, malah 
indungna mah sering ceurik. 

Barang ka 7 bulanna, kuring disaur ku juragan Lurah, dipiwarang 
ngomean istal. 9 

Memeh digawe, anjeunna maparinkeun 1 surat ka kuring. 

Ku lantaran kuring teu nyaho naon-naon, teu barang taros surat ti 
saha-sahana, ngan nyuhunkeun dipangmaoskeun ka anjeunna.” 

Saur juragan Lurah, "Untung Bapa Sukri, ayeuna Ki Sukri teh 
geus aya di Garut, kalawan pangjeujeuhkeunana juragan Mantri guru, 
nepi ka meunang pagawean, jadi jurutulis pakgade, gajihna f 25,—.” 

"Kaatohan hate kuring” — Bapa Sukri nuluykeun deui caritana, 
"ku sadaya oge tangtos kama'lum, nepi ka tina bawaning ku atoh 
teh tungtungna mah ragragan cipanon.” 

Ceuk Pa Saad, "Puguh lebah dinyana mah, kula oge ngamalum; 
ngan eta bae kula mah teu weleh-weleh muji kana kasaeanana 
juragan Mantri guru.” 

"Mugi-mugi bae kasaean anjeunna teh dibales ku Nu Kawasa,” 
ceuk Pa Sukri. 

"Nuhun Pa Sukri, kula oge milu bungah sarta muga-muga eta bu- 
dak sing salamet lakon gawena. Ayeuna kula amit rek mulang, geus 
burit teuing. Tah, ieu duit keur pibekeleun nyaba tea, tapi sabisa-bisa 
ulah elat teuing digawena,” ceuk Pa Saad bari tuluy balik. 

3. TEU NYANA MANGGIH KATUGENAHAN 
Mijil 


Musna beurang diganti ku peuting, 
srangenge teu tembong, 
jalma-jalma anu digarawe, 

kabeh riab geus pada balik, 

ganti bulan bijil, 

cahayana ngempur. 


Beuki peuting, beuki tambah jempling, 
jalma pada mondok, 

sato-hewan oge sami bae, 

mung jangkrik nu pating karerit, 

lalay masih bijil, 

gapruk! maling jambu. 


Isuk-isuk panonpoe bijil, 
ti wetan moncorong, 
jalma riab lalaki-awewe, 
sumawonna nu rek karuli, 
geus pada saringkil, 

riab manggul pacul. 


Manuk-manuk disarada ricit, 

hiber ngetan-ngulon, 

pada bungah maranggih beurang teh, 
sato ingu pon kitu deui, 

ti kandang barijil, 

muru tegal jukut. 


Di sampalan rantong sora kolotok munding jeung sapi patembelan, 
barudak angonna keur tingcaleuhak dalahar, murak bebekelanana 
dina luhur batu demprak. 

Aya deui nu keur eundeuk-eundeukan dina dahan huni sisi jalan 
bari kakawihan ''Leumeung teundeut cocongoan jalanna ka Rajaga- 
luh. Meungpeung deukeut sosonoan, isukan urang pajauh.” 

”Deudeueueuh!” cek baturna, ”rek ka mama Ujang teh?” 

Handapeun eta tangkal huni aya hiji jalma nanggung tingkem 
leutik, dilayanan ku buntelan, jimpona geus lodro, duka naon eusina, 

u 
keur ngajanteng bae nangtung bari mencrong ka budak nu keur k: 
wihan tea, semu aya nu dipikainget, kagagas dipikawaas, sumel | 
rusras ka jaman ka tukang, keur waktu anakna buburuh ngangon. d 

”Pa Sukri! rek ka mama, siga-siga rek nyaba jauh?” cek 
gana anu rek ka kebon. X 

Gebeg! Pa Sukri ngarenjag, da puguh keur malaweung, reuw 
asa digebah, jawabna, ''Kapan rek ka Garut tea,” bari tuluy ma 
na maju deui. 

Kira-kira pukul satengah 9 isuk-isuk, manehna geus nepi ka Pas 
baru Sumedang, tuluy eureun di garduh, dadaharan heula murak tim- 
bel, deungeunna ngadadak meulu ti pasar, ti tukang sangu. 

Sanggeus dahar sarta geus aso, tuluy manehna indit deui, Ie 
pang bae nepi ka setatsion Tanjungsari. 

Kabeneran loket panjualan karcis geus muka, gancang manehr 
meuli karcis, reuwas sieun teu kaburu (katinggaleun ku kareta). 

Clak, tumpak kareta, diukna deukeut panto, malar gampang turun. 

Pukul 5 sore, manehna geus aya di setatsion Garut, ribut jalma ta- — 
rurun tina kareta api, katambah ku supir balawiri anu nyiar muatan; 
kek nyekel koper, jung kenekna mangku tingkem bari nyang-nyeng. 
nyong ngomong, "Ka Cikajang, juragan? Bade ka Simpang, ceuk? = 
Saha anu bade ka Tarogong? Mangga kana mobil abdi, bade mios 
ayeuna!” 

Pa Sukri oge teu kaliwat, aya nu nyekel tanggunganana sarta d 
tanya, "Emang teh rek ka Pamegatan?”” 

Jawabna, "Sanes Jang, ari pagadean caket ti dieu kitu?” JIN 

"Puguh deukeut mah, jalan anu ka wetan ngan geus nutup ayeuna 
mah,” jawab supir bari tuluy deui nyiar muatan. | 

Pa Sukri di setatsion tayohna ngarasa sangli, kulon jadi wetan, ki: 
dul jadi kaler jeung sabalikna. Da buktina ti setatsion teh manehna 
maju ngulon nepi ka hotel Villa Dolce, ti dinya mengkol deui ngid 
nepi ka alun-alun, geus kitu mengkol deui ngulon bras ka jalan a 
terus ka Cikajang, tuluy maju ngidul nepi ka sisimpangan anu ka 
mah sakit; di dinya manehna ngarasa bingung, dumeh geus lila tacan 
kapanggih imahna anu rek dianjangan, tuluy eureun heula meuli ci 
dol sasen. ; 

Sanggeus reureuh capena meueusan, pok manehna nanyakeun ka 
tukang cendol, ""Di mana ari bumina jurutulis pakgade anu ti Sur 
dang?" 

Jawab tukang cendol, ”' Duka, seuer ari jurutulis pakgade mah 
Regol oge aya, malah eta mah pangkatna oge geus luhur, disebi 
sahater, tapi duka teuing ari ti mana-manana mah. Tuh geunin; 

beneran itu awewe nu keur kawetankeun teh rencangna, buru-buru 
bae ayeuna mah susul.” 

Pa Sukri kawas kacida geus capeeunana urut udar-ider teh, katara 
leumpangna geus rarampulan, mani seuseut bisa nyusul awewe teh. 

Pukul 6 kurang saparapat, geus nepi ka bumina juragan sahater 
sarta gancang diunjukken ku awewe nu bareng jeung manehna tea. 

Tapi barang ret manehna.ningal juragan Sahater, kageteun pisan 
reh eta mah lain ....... anakna. 

Tuluy manehna cacarita yen tas aprak-aprakan bae, neangan 
bumina jurutulis pakgade nu ti Sumedang, nu jenengan Sumarja. 

Saur juragan sahater, ''Atuh ayi Sumarja mah di ditu di Pangam- 
paan. Baraya emang teh ka dinya?” 

Jawab Pa Sukri, ''Upami gamparan percanten mah, eta teh pun 
Karela NG anak.” “ 

”Inoh! jajapkeun ieu ka juragan Sumarja, karunya bisi sasab 
deui,” saur juragan sahater ka rencangna. 

Nyi Mas Iting istrina jurutulis pakgade, harita nuju aya di bumi 
keur calik dina dipan. Barang ngadangu anu pupuntenan tuluy ka 
payun. 

Anjeunna kageteun, reh ningali hiji lalaki geus *olot nanggung 
tingkem, bajuna bedahan gidril teu aya kancingan, rangkepna, ti jero 
kampret salur geus lodro, surup semah ti jauhna, pasdiahal anjeunna 
teu ngaraos kagungan warga tebih. 

”'Nu ti mana bapa teh?” saur Nyi Mas Iting. 

”Ti Sumedang. Nyai, bapa teh, nu matak. datang £2- dieu hayang 
papanggih jeung anak,” jawabna. 

Nyi Mas Iting dina manahna rada heran, duraek jalma sakitu ru- 
dinna wani nyebut Nyai sarta basana cohag. 

Tapi bubuhan istri berbudi gede timbanganasa, teu dianggo nyeri 
manah, tuluy anjeunna mariksa deui, ””Na, saha putra teh, bapa?” 

”Ki Sumarja, ari ngaran keur budakna Sukri; upami dipercanten 
mah, bapa teh, bapana,” jawabna. 

”Euh! atuh bapa teh ramana engkang, mangga calik ka jero, ka- 
pan abdi teh bojona,” saur Nyi Mas Hing. 

Tapi ari manahna mah Nyi Mas Iting teu weleh heran, dumeh saur 
carogena teh haji. ”' Ari ningal pamuluna asa pantes lamun rama eng- 
kang teh, sakurang-kurangna uana atawa pamanna,” cek. manahna 
Nyi Mas Iting. 

Gancang ku Nyi Mas Iting disuguhan ngaleueut di tengah bumi, 
dihormat saaya-aya wantu-wantu ka mertua. Ka rencangna: miwarang 
gancang nyadiakeun tuangeun. 

”Ka mana Nyai ayeuna Ki Sumarja?”' cek Bapa Sukri. 

”Ka Talun, ningal maen bal, moal lami oge dongkap,” 
Mas Iting. 

Bari ngopi, Bapa Sukri ngabuih bae cacarita; nyaritakeun sasab 
aprak-aprakan tea. Ka minantu ujug-ujug conggah najan kakara pa- 
panggih, da puguh ngakuna sakitu hadena semu teu asa-asa nya mi- 
bapa. 

Tuluy Nyi Mas Iting ngaguar cacandakan mertua, jimpo dieusi tim- 
bel, bakakak hayam hiji jeung opak aya 20 mah; tingkem eusina: pi- 
sitan beunang ngala tina tangkalan anu ditukangeun imahna paranti 
Ki Sukri tataekan keur leutik. 

”Naha bapa! make kudu barang candak, komo ieu mah make 
nyandak sangu sagala rupa, ku disumpingan oge abdi mah teu kinten 
bingahna,” cek Mas Iting rada ngalimba tina bawaning watir ka 
mertua. 

"Ah lumayan bae Nyai wantu kolot ka anak, emana teh saaya- 
aya,” ceuk Bapa Sukri. 

” Aeh! sumuhun, tina bawaning ku sono dugi ka hilap naroskeun 
ema. Naha teu dicandak, bapa?” cek Nyi Mas Iting. 

"Ih, atuh Nyai, kumaha ari ditinggalkeun ku sarerea mah melang 
di ditu, batok kohok, piring sasemplek age lebar ari aya nu nyokot 
mah,'' cek Pa Sukri. 

"Abdi oge parantos ngalamun ti kapungkur hoyong nepangan 
bapa jeung ema ka Sumedang, ka engkang sok ngajujurung permi- 
os,” cek Nyi Mas Iting. 

”'Nuhun bae Nyai, aya manah hoyong ka Sumedang, ngan ulah ka- 
get bae ari datang ka ditu, kawantu bapa mah jalma taya kaboga, 
imah oge sirikna teu sagede gondak,” cek Pa Sukri. 

"Her ari bapa, abdi oge daek ka engkang teh sanes ngarah kaka- 
yaanana,” cek Nyi Mas Iting. 

”Nuhun bae atuh Nyai, kagungan manah kitu mah,” cek Pa Sukri. 

Keur kitu torojol carogena Nyi Mas Iting sumping, barang lebet ka 
bumi,ningali. joss. sjasana ramana, teu kira-kira kageteunana. 

”'Engkang! geura ieu pisitan candang bapa aya amis,” cek Nyi 
Mas Iting. 

Tapi ari M. Sumarja mah ngabetem bae, teu lemek teu nyarek, 
jawabna ngan ukur, ”'Heeh.”” 

”Ti mana Ki Sumarja teh? cek Pa Sukri. 

"Ti Talun,” jawabna pondok pisan bari leos deui ka payun. 

Tina heranna tuluy Nyi Mas Iting oge ka payun nepungan caro- 
gena, saurna, Naha ari engkang ka rama teh bet kitu, jauh-jauh 


cek Nyi 

henteu dipisono, jiga anu kadatangan musuh” ulah kitu engkang, pa- 
mali matak ........ doraka saur anu uninga mah geuning.” 

M. Sumarja ngabetem bae. 

Keur kitu jol juragan Sahater sumping, bade nepangan reh aya 
tatamu, saurna, 'Mama ayi, rama teh? Engkang mah kacida hawa- 
tosna, reh saurna tas aprak-arakan bae ngilari bumi ayi, teu kapen- 
dak; nya ana sumping ka engkang, tuluy bae engkang nitahan si Inoh 
ngajajapkeun da bisi sasab deui.” 

”' Parantos mondok, nanging sanes pun ..... bapa eta mah ..... 
panyawah,” cek M. Sumarja rarayna beureum bangun anu ......... 
lingsem. 


na NG. 


4.. TULUNG - TINULUNGAN 


Subuh-subuh geus ngaguruh soara jalma di jalan, sora roda ting- 
kulutruk, nu nanggung bubuahan jeung lalab ngarengkeg pagancang. 
gancang, tayoh sieun beakeun tempat keur dadasar di pasar, want 
harita an pasar. 

Di Kai talan hareupeun imah laleutik, rateng damar tukang surabi, N 
ngarendeng jeung tukang gorengan oncom; gorengan haneut diwa- 
dahan ku ayakan, surabi mani ngebul diwadahan dina nyiru paranti — 
nyikcrik tipung. ' d 

Koper, tingkem jeung gembolan, di setatsion geus ngagunduk, di- — 
tungguan ku nu bogana, bangun anu rek nyaba jauh. 1 é 

Dina kareta api anu pangisukna ti Garut, aya dua nonoman tingla- 
linjing bari ulak-ilik semu aya nu diilari. 

Cek nu saurang, '”Teu aya geuning kang di dieu mah, sugan itu 
dina C. R. anu tengah,” bari tuluy eta dua nonoman teh pindah deui 
ti dinya. 

”'Tuh geuning kang, jiga itu,” saur nonoman teh bari tuluy nyam- 
peurkeun hiji lalaki kolot, anu keur diuk di juru bari nanggeuy gado, 
ulatna mesum bangun manggih kasusah atawa katugenahan. ) 

Saur nonoman teh, Emang asana tadi anu meuli karcis ka Tan- 
jungsari teh, nya?” 

Jawabna, Sumuhun,” bari semu reuwaseun. 

Nonoman, '”I'as ti mana atawa rek ka mana emang teh?” 

” Wangsul” ti Garut, ayeuna bade ka Sumedang, wangsul,” 
jawabna. 

Nonoman, ''Meureun emang nyaho Tanjungkerta (Cisegel), nya?” — 

”Kantenan terang mah,” jawabna—” Nanging abdi teh bet asa 
rareuwas, aya pikersaeun naon atuh juragan ka abdi teh?” 

Saur nonoman nu hiji deui, ”Ulah reuwas-reuwas mang, kieu 
geura; Ieu adi kuring baris ngumbara ka Tanjungkerta jadi jurutul 
camat. Kuring duaan sok sumawonna ka Tanjungkerta, ka Sumedang- 
na pisan oge tacan, ayeuna kabeneran papanggih jeung urang Sume- 
dang pisan, nya emang buktina, kacida kuring teh atohna.” 

Jurutulis Camat, ”'Ti mana ti Sumedangna, emang teh?” 

”Ti Sukamantri; malah sering abdi ka Tanjungkerta mah bari k: 
pasar dagang bilik,” jawabna. 

Jurutulis Camat, ””Naha deukeut ti Sukamantri ka Tanjungkerta?” 

Kolot, 'Kirang langkung 2 pal.” 

Jurutulis Camat, "Nuhun atuh ari kitu mah, meureun urang engke 

bisa mindeng papanggih. Ayeuna emang kudu cara tikukur nyebut 
maneh, malar gampang kuring mapayna dimana aya kaperluan 
ka emang.” 

Kolot, ”Ehem ..>.. ehem ...... sumuhun eta, Pa ..... Sukri.” 

Jurutulis Camat, ”'Ti ayeuna urang meureun bisa reureujeungan 
nepi ka Tanjungkerta, nya?” 

Pa Sukri, ''”Moal tiasa.” 

Jurutulis Camat, '”Naon sababna?” 

Pa Sukri, ''Margi eta juragan mah tangtos tunggang mobil atawa 
kahar engke ti Sumedang teh, jalanna nganggo anu teras ka Cimala- 
ka; dupi abdi mah ku margi bade badarat, ti lebah Sindangraja ka- 

. lereun Pasarbaru oge bade nyimpang ka jalan jajahan.” 

Jurutulis Camat, '”Naha moal bisa lamun make jalan anu ka Cima- 
laka bae supaya ulah papisah jeung kuring?” 

Pa Sukri, ”Moal tiasa, margi pikeun nu badarat mah jadi ne- 
bihan.” 

Jurutulis Camat, ”'Piraku atuh ari kuring dina mobil, emang sina 
leumpang ngudag-ngudag mobil onaman, ieu mah urang bareng 
jeung kuring kana mobil, sewaanana kuring anu nanggung.” 

Pa Sukri, ''Mangga,” bari nembongkeun parang” hegar tina atoh 
rek dicandak kana mobil, bisa buru-buru datang ka imahna. 

Teu karasa deui kareta geus nepi ka Rancaekek, tuluy Pa Sukri 
jeung dua nonoman teh parindah kana kareta anu baris ka Tanjung- 
sari. 

Ti Tanjungsari kana autobus nepi ka Sumedang. 

Di Sumedang Jurutulis Camat deudeuheus heula. Ari rakana jeung 
Pa Sukri ngantosan di Pasarbaru bari neangan mobil sewa pikeun ka 
Tanjungkerta. 

Wanci sareupna, Pa Sukri geus nepi ka imahna, kasampak pama- 
jikanana keur ngalangcu bac di tepas. 

"Naha teu geura nyeungeut damar, geus poek,” cek Pa Sukri bari 
mukakeun panto imahna, sok buntelanana, diecagkeun, gek manehna 
diuk nyarande kana tihang, rumahuh bangun nu ripuh, tapi ari sae- 
nyana mah inget deui kana katugenahanana. 

Cek pamajikanana, "Geuning teu lila, kumaha barudak teh cala- 
geur?” 

”'Calageur,” jawabna. 

”Ka saha bogana pamajikan teh, jeung anak saha?” cek Ambu 
Sukri. 

”Ka Nyi Mas Iting putrana Mas Arga, jagal di kampung Pangam- 
paan caritana mah, da kami oge teu kungsi tepung ari jeung besan 

mah. Kami mah kacida panujuna Ki Sukri boga pamajikan tapa 
teh, na aya bageur jeung bangun lungguh timpuh keur hade ruj 
teh. Ngakuna darehdeh taya pikaeraeunana jeung teu asa-asa de 
ujug-ujug mibapa bae.”' omong Pa Sukri. $ 

"Lah, kayungyun teuing, kacida kami oge atohna, muga-muga bae p 
sing awet laki-rabina,” cek Ambu Sukri bari ngeber-ngeber samp 
jeung pibajueun kikintun ti Nyi Mas Iting bakating ku atoh. “JENG 

Cek Pa Sukri, "Puguh oge cukup. ari minantu mah, geus taya can 
wadeunana, ngan hanjakal ........ "ta 

”Hanjakal kumaha?” cek Ambu Sukri semu kaget. 

**Hanjakal .....,. AKANJAKA “ca yang , ku anak urang pribadi,” 
Pa Sukri bari rada dumareuda. 

”Hanjakal kumaha, naha goreng kalakuanana, sok nganyenyeri 

Guk 
pamajikanana?” cek Ambu Sukri. f 

”Enya teu bageur, teu nyaho ari ka pamajikanana mah, tapi ka 
kami pribadi, jeung tangtu ka maneh oge kitu, moal beda ti an Ka; 
kami, kawasna,” omong Pa Sukri. 

"Kitu kumaha?” cek Ambu Sukri, ki 

Pa Sukri, ''Kieu, geura dengekeun tapi ulah gugup. Ari nyarita ' 1 
keun anu saenyana mah kami teu bisa, era bisi kadenge ku deungeun ; 
deungeun, da hade-goreng oge anak urang. 

Pendekna kami datang ka ditu teh ku manehna mah teu dipisono, 
baluar-balieur bae, malah nepi ka nyeukseukan sagala rupa, supaya 
kami ulah ng... 'ng- nganjang deui; kawasna manehna ...... 
boga bapa jiga ki-u.” ? 

Ambu Sukri barang ngadenge carita salakina kitu, teu karasa 
curucud bae cipanonna bijil, segruk ceurik ; 4 


Ti 


Maskumambang. 


”'Aduh-aduh naha kitu maneh Sukri, 
kasasar nya lampah, 

ka kolot bet goreng ati, 

kaliput ku kapangkatan. 


Indung-bapa geus taya pisan pangaji, 
abong kena hina, 

taya milik kana sugih, 

bapa disebut panyawah. 

Indung-bapa ngadudu'a beurang-peuting, 
sing gede darajat, 

anak pinanggih jeung mukti, 

teu nyorang lara-balangsak. 


Bukti maneh geuning pareng aya milik, 
berkah indung-bapa, 

ahir-ahir dipilain, 

era ngangken bapa hina. 


Aduh Gusti nu sipat rahman jeung rahim, 
neda pangampura, 
kalepatan anak abdi, 
mugi sing waras pikirna.” 

"Enggeus repeh, era ku deungeun-deungeun bisi ngadeugdeug, 
keun sugan engke aya ilham ti Pangeran jadi babalik pikir, ulah 
weleh ngadudu'a bae,'' cek Pa Sukri. 

Pamajikanana repeh ceurikna bari nyusutan cipanon, pok manehna 
ngomong. ''Enya sugan katarik ku kabageuran pama'ikanana.”'' 

Geus kitu Pa Sukri jeung pamajikanana brak dalahar. Pa Sukri 
mah daharna bari nyaritakeun kabageuranana Jurutulis Camat anu 
babarengan tea. 

Eta haji.nu diangken rama ku Sumarja teh uana (lanceuk Pa 
Sukri), cicingna di desa Cipicung bawahan onderdistrik Sukamantri 
keneh. 

Di desa eta mah kaitung pangbeungharna, lega sawah, lega kebon, 
gede imah, buncir leuit. 4 

Ari pang beungharna kitu teh, lain warisan ti karuhun, datadina 
mah cara Pa Sukri bae pada walurat; ieu mah estu beunang itikurihna 
pribadi bae. 

Samemehna jadi haji, ngaranna Marjani, pakasabanana jadi jongos 
tuan kontrak. 

Tina bisa kumawulana, ku tuan kacida dipikanyaahna, jaba ti dipa- 
parin gajih anu ditangtukeun saban bulan teh, sok meunang peresen 
deuih, sumawonna ari lungsuran panganggo mah. 

Ari pamajikanana dipetakeun kana ngawarung sangu sarta make 
nyadiakeun tempat pikeun pamondokan semah. 

Manehna sajaba ti kajojo ku urang kontrakan teh, jeung kajojo ku 
jalma-jalma anu daragang wara-wiri deui, tina warungna beresih tur 
nu bogana jalma someah darehdeh matak pikaresepeun nu ngarereb. 

Ari ti peuting Marjani sanggeusna balik ti pagaweanana, tara 
buru-buru sare, sok leukeun diajar nulis jeung ngitung saeutik-eu- 
tikeun, ka jurutulis pabrik anu majik di manehna; tina ngarasa perlu 
pikeun nyatetkeun anu baroga hutang ka warung manehna. 

Kana ngurusna rejeki kacida gemina, datang “ka dina sajero 5 taun — 
teh geus bisa meulian sawah jeung kebon di lemburna (di Cipicung). "ai 

Sanggeus tuan dununganana angkat ka nagri, manehna eureun 
tina jongos, ngabantu-bantu pagawean pamajikanana, babakuna nga- 
ladangan nu barang beuli, tina pamajikana kacida ripuheunana. 

Heuleut sataun ti harita, Marjani kapilih jadi lurah di Cipicung. 

Dina jadina lurah teu kacarita kitu-kieu, ngan kakayaanana be 
tambah-tambah bae. ) 

Ngan meunang 5 taun jadina lurah, eureun kalawan hormat; geus di 
kitu tuluy jarah ka Mekah jeung pamajikanana. 

Balikna ti Mekah leungit ngaran Marjani, nya nelah ”Haji — 
Karim.” 

Manehna teu boga anak hiji-hiji acan, jaba ti anak kukut mah: 
awewe hiji, ngaranna Nyi Sutirah, alo pamajikanana. oH 

Tapi ari ka dulurna pribadi mah ka Bapa Sukri, sakitu waluratna d 
teh teu malire, teu aya pisan pangjeujeuhkeunana atawa pertulunga- 
nana. 

Tayohna geus galib ti bihari, ilahar ti baheula, biasa ku nu ngabi 
sakeun najan jeung dulur ari nu walurat mah sok kateler-teler, beuki 
lawas tambah laas. Nu matak geus komo ka Sukri mah teu malirena. 

Jadi Sukri ngaku-ngaku bapa ka Haji Karim teh, beunang disebut- 
keun ambon sorangan. 

Bada isa, Haji Karim jeung bojona dariuk di tengah imah bari D gka 
ropi, dilalayanan ku nyi Sutirah. 

Tapi dina enggoning ngopi teh Haji Karim mah teu kaur balas 
ngadaweung, semu-semu keur aya nu dipikiran, teu lila pok ngomong, — 


hasan; 1) naha ku naon bet tara aya elol-elol ka dieu, nya?” , 
Nyi Haji, 'Dukan atuh, ngan bareto bae ka dieuna teh basa FENa 
nginjeum pare tea, teu dibere da harita larangan bulan.” 
Haji Karim, "Lain, akang meunang beja teu nyaho bener, teu — 
nyaho salah, si Sukri bet hade milikna bisa jeneng jadi jurutulis ji 
gade di Garut cenah.” ! A 
Nyi Haji, ”'Enya kuring oge- meunang beja, malah ayeuna geus . 
boga pamajikan, cenah.” ji 
“———  ——  ——— ku 
1) Nngaran Bapa Sukri samemeh katelah ku anak. 

Karim, ''Baruk geus boga pamajikan? Bener? Cek saha?” 
tatanggana, basa kuring papanggih di pasar, malah Pa Sukri 
s ti Garut ngalongok minantuna, cenah, ”'jawab Nyi Haji. 
“Haji Karim, ''Hanjakal, na aya jelema mawa karep teuing sorang- 
, tara ngajak badami heula ka dulur saluhureun, dipake reueus 
anak jeneng teh.” 
Iyi Haji, '"Hanjakal kumaha, da meureun itu oge boga pamilih.” 
Haji Karim rada nyentak, ”Wah! boga pamilih nanahaon, boa 
ling pamajikan si Sukri teh jalma teu puguh, kembang-kemban 
jalan dipake pamajikan.” a 
— Nyi Haji rada keuheul dumeh disentak, tapi nyabar-nyabar maneh 
bae, hayang nyaho heula maksud salakina, naon sababna nu matak 
anjakalkeun alona geus boga pamajikan. 
É "a Nyi Haji, '”'Naon sababna nu matak kang Haji hanjakal, naha la- 
“mun tacan boga pamajikan rek kumaha maksud kang Haji?” 

Haji Karim, ”'Rek dipangmilihkeun nu bageur sarta anu baris 
nangkeun kana dirina.” 
Nyi Haji, ''Saha nu kapilih teh?” 
laji Karim ngahuleng sajongjongan .......... , geus kitu pok ngo- 
ng. '' Saenyana akang teh geus lila lalamunan ti barang ngadenge 


n rajakaya urang. 

Ku pikiran akang satadina lamun rempug jeung Nyi Haji, rek di- 
gkeun jeung ........ anak urang keneh, Nyi Sutirah.”' 

— "Tangtu bae kuring mah ujug-ujug ngarempugan, da puguh 

“duanana oge pada anak, tunggal keneh pikanyaaheun urang,” jawab 

“Nyi Haji bari milu hanjakal. 

— Haji Karim, ”Puguh, jadi barang urang teh salawasna jadi gulung, 

al awut-awutan teu puguh.” 

Nyi Haji, ''Enya, tapi ayeuna mah naon gunana ku urang diba- 


Haji Karim, ''Ulah waka ngabuntut bangkong, urang saakal-akal 
ae supaya herang caina beunang laukna. Isukan Ki Marhasan jeung 

“pamajikanana sina ka darieu rek diajak badami.” 

— "Enya, susuganan bisa hasil,” jawab Nyi Haji bari tuluy ka ka- 

r, kawas geus tunduheun. 

Isukna kira-kira wanci pecat sawed, jol Pa Sakri jeung pamajikana- 

daratang, bangun anu reuwaseun pisan, tina tara ti sasarina di- 

ng dihaja-haja. 

—&—&——— cu. eng 


a. — 


Ti kajauhan keneh ku pribumi geus dipapagkeun dihiap-hiap, nga- 
kuna darehdeh bangun anu sono pisan. 

Haji Karim, ”Ku naon Ki Marhasan teh nu matak ambleng tara 
aya elol-elol, kawas aya kangewa ka dulur teh?” 

Pa Sukri, '”'Lain aya kangewa kang, ulah kurang-kurang hampura 
bae kuring mah kawantu anu teu boga, lamun ngalegig teh sanajan 
sapoe, matak moal barang dahar. Ayeuna oge awahing ku reuwas bae 
gancang ka dieu teh, inggis aya kuma onam.” “ 

Haji Karim, ”Ih, ulah reuwas-reuwas, diteang sateh bawaning so- 
no bae geus heubeul teu papanggih, euweuh ari kitu-kieu mah.” 

“Nyi Haji, ”'Irah! geuwat asakkeun sangu, jeung ka si Askani ngala 
gurame nu gede kituh, tina balong anu hilireun tampian.” 

Haji Karim, "Geura eta mah Ki Marhasan, si Irah, aya singer 
kana pagawean teh sagala kacabak, indungna mah geus tara 
pipilueun.”” 

Ambu Sukri, ”'Bubuhan hade palajaranana.”” 

Nyi Haji, ''Ah, hade palajaranana kumaha, da embok mah teu bisa 
naon-naon. Eta mah kuma onam ramana bae, ari geus ngalem ka put- 
ra teh mani teu euleum-euleum.” 

Haji Karim, '”'Ari nu matak Ki'Marhasan diala teh, saenyana mah 
rek nanyakeun Sukri, dumeh meunang beja pajah jadi jurutulis pak- 
gade di Garut, 'na enya?” 

Bapa Sukri, ”'Sumuhun, meunang gajih f 25,— anyar keneh ku ku- 
ring tas dilongok.” 

Haji Karim, '”'Nuhun atuh, kacida akang mah milu bungahna. Saha 
ari nu sok ngawulaan barang daharna?” h 


'Pa Sukri, ”'Kapan parantos bojoan ka urang Garut, kaleresan meu- 
, nangkeun budak bageur pisan.” 4 


Haji Karim, ”'Anak saha? Jeung kumaha jalma cukup mitohana 
teh?” 

Pa Sukri, "Putra M. Arga, duka ari kacukupanana mah.” 

Haji Karim, ”'Lain ayeuna mah urang gancangkeun bae, kira-kira- 
na Ki Marhasan rempug, lamun Ki Sukri urang bedol, sina pepegatan 
jeung pamajikanana nu ajeuna. Sanggeusna pepegatan urang tepung- 
keun jeung anak ......... akang pribadi Nyi Sutirah, tina akang hayang 
milu ngajeujeuhkeun ka Ki Sukri.” 


Pa Sukri ngabetem bae teu lemek teu nyarek, tina bingung pija- 


wabeun, sabab dina pikirna beurat ka minantu anu sakitu bageurna. 


"Puguh alus tea mah,” cek Pa Sukri neruskeun deui lalamunana- — 


Y 

'api lamun si Sukri lengoh sarta pada aya karep duanana, turug- 
si Sukri ka aing ....... Geus bae aing mah moal pipilueun naon- 
-sukur oge teu kajadian, sabab lamun kajadian teh si 
a Nyi Sutirah tangtu beuki tambah gorengna ka kolot teh, pan- 
mah saruana; kitu deui hirupna tacan puguh leuwih senang ti 
ji Karim, ” Kumaha Marhasan, rempug ? Bet ngahuleng bae.” 
rhasan, ”'Ari cara kuring mah kumaha jinisna bae, ka anak oge 
mah teu bisa maksa, da geus gede, ngan rek sambung du'a 
, Sabab tangtu geus boga pamilih sorangan.” 

Haji Karim, ”'Nya atuh air kitu mah arek dicoba-coba bae ku 
: rek dianjangan jinisna, sarta lamun bisa mah hayang jeung Ki 

5. SUKA-DUKA 


”Suka-duka”” tara teu pohoeun ka sakabeh mahluk, sarta kabeh 
sok dianjangan : menak-kuring, beunghar-miskin, ngan datangna tara 
babarengan, salawasna pili genti. 

M. Sumarja dina jadina jurutulis pakgade, estu senang ngahenang- 
ngahening dina hirup leutik mah, bumen-bumenna beres, jeung 
garwa jadi lulus salulut, taya kuciwana, ku mertua diasih, digetenan, 
dimemenan, dibeasan meh saban bulan, malah tampolana mah balan- 
ja oge disumbang-sumbang. 

Dasar badan eukeur mujur, kasusah lir beunang nyinglar, torojol 
deui datang bisluit angkatan kana kasir, ditempatkeun di Banjar. 

Samemeh pindah ka Banjar, Mas Sumarja ngalih heula ka bumi 
mertuana, tina Mas Arga rek nadar heula ka Seh Abdulkodir Jaelani, 
bungah dumeh mantu naek pangkat jeung neda-neda ka hereup dipa- 
parinan salamet ulah aya kitu-kieu. 

Peutingan piisukaneun ngalih, pada narepungan ku baraya-barayana. 
M. Arga jeung nonoman-nonoman sobat M. Sumarja, kawantu 
M. Sumarja teh ari ku kanca-kancana mah katida dipikaresepna, tina 
jalmana akur bisa campur, tur teu: tinggal ti jeujeuhan. 

Juragan Ajun. dununganana oge sumping ngalayad, malah jadi 
sesepuhna anu kudu nyarios, jadi wakil sadayana, tanda ngawilujeng- 
keun ka nu bade ngalih. 

Tapi saurna, "Bade wakil deui ka Ujang Pakih,” bari kusiwel 
anjeunna nyandak kertas beunang nilep, tuluy dipaparinkeun ka 
Ujang Pakih. 

Barang ku Ujang Pakih dibuka bet guguritan, pupuh : 


Sinom. 


Teu kedah didadar heula, 
dijejer dibulak-balik, 

hartos kecap panungtungan, 
sadaya tangtos tingali, 

margi eta geus pasti, 

tumiba ka kabeh mahluk, 

boh ngalih lebet dunya, 

atawa ka alam batin, 

eta pasti sadaya hamo kaliwat. 

Nya kitu deui ayeuna, 

tumibana geuning sidik, .. 

bet ka mitra urang pisan, 

anu ruket siang-wengi, 

mitra urang sajati, 

enjing ngalihna ti Garut, 

camberut reh ditilar, 

taya daya kantun ketir, 
melas-melis gugupay ngaulah-ulah. 


Para mitra sadayana, 

nu dikantun sami sedih, 

sedih ku dumeh ditilar, 

iraha rek tepang deui, 

gulung cara bihari, 

tikukur ngan kantun saur, 

cangehgar henteu hegar, 

mun teu emut kana takdir, 

nyatang bolang, daek-daek kapongpongan. 


Nanging ku margi ayeuna, 
geus dugi ka titis tulis, 

ragana urang papisah. 

mugi ka Gusti Yang Widi, 
tetep rumaket dalit, 

cara babasan Malayu, 

jauh hanya di mata, 

tetapi dekat di hati, 

mugi-mugi urang tiasa netepan. 


Kalihna deui ti eta, 

juragan pameget-istri, 

ginanjar kawilujengan, 

adoh bala parek rijki, 

lir tangkal kai jadi, 

mulus tangkal hejo daun, 
ngarangkadak nya dahan, 

leubeut buah kitu deui, 

pangauban kadang-warga sadayana. 


6. Sakitu paneda mitra, 
mugi jagan ulah lali, 
hapunten anu diteda, 
kalepatan kadang-wargi, 
sadaya teu diwincik, 
ageung alit sing karagum, 
sareng hatur lumayan, 
tina kagegelan ati, 
mangga ieu tawis soca ti sadaya. 


M. Sumarja dina enggoning nganuhunkeun teh, sasauranana meh 
teu bisa laju, tina kagagas bade paturay, cisocana mani murubut. 
Dina pu Ahad pukul 7 isuk-isuk, geus jung M. Sumarja ngalih 
sakalian bae jeung istrina, dijajapkeun ku mertuana istri-pameget. 
Kacaritakeun sanggeusna. M. Sumarja tetep-tumetep di Banjar, 
najan tadina ngarasa teu betah oge dumeh kacida ngarumasna, urut 
hirup di kota, nu ngeunah hawana, ayeuna aya di nu sakitu panasna, 
tapi bubuhan awewe-lalaki jalma pikaresepeun, teu kurang-kurang 
sobat anu ngabeberah sangkan betah. 
Dina aya hari besar, sok aramengan ka Pangandaran jeung mitra- 
mitrana, malah Nyi Mas Iting oge sok milu, tina resep ningal Laut 
Kidul anu sakitu kamashurna. 
| M. Sumarja calik dina kikisik, neuteup ka laut bari ngahariring : 
] 


Asmarandana. 


1. Kasmaran teuing nya pikir, 
kakara ningal sagara, 
estuning ku matak helok, 
waas pacampur jeung reuwas, 
ningal laut keur motah, 
lambakna pating jalegur, 
peupeus maluncrat ka darat. 


2. Sarah nu aya di cai, 
gawena angkleung-angkleungan, 
estuning dialung boyong, 
ti sisi lumpat ka tengah, 
di bawa lambak mulang, 

an gu ti tengah deui-dialung, 
= bangun embung kaancikan. 


= 3. Tapi pangeusi jaladri, 
semuna taya kagila, 
jiga anu olo-olo, 
kadukang ngajak silanglang, 
ba kayakas ngajak balap, 
hiu anu ngajak tarung, 
ngan buntal nu samar polah. 


4. Cangkang susuh di basisir, 
lir wayang geus kana kotak, 
kapegat pondok lalakon, 
ngan umang anu mulungan, 
genah dipake imah, 
ana nyaba disusuhun. 
tara pisah jeung imahna. 


5. Karang di sisi ngadingding, 
semu taya kahariwang, 
jongjon teu beunang direwong, 
nu dempak ngajadi burang, 
seukeut boga pakarang, 
sanajan kapal kalebuh, 
mun neumbang tangtuna tiwas. 


6. Tangkal kai anu jadi, 
di sisi cenghar halegar, 
ka sang karang milu nempel, 
manumpang nurut bebetah, 
conggah jadi baraya, 
gugupay ka nu di gunung, 
semu hayang dibaturan. 


M Sumarja jongjon ngalamun kadalon-dalon, tina rusras waas asa 

ang! mpian. 

Nyi Mas Iting tonggoy mulungan cangkang kewuk laleutik, di- 
eun dikantongan, candakeun mulih ka bumi. 

Sajaba ti aramengan ka laut, dina pu Ahad atawa hari besar sok 

an ka kebon atawa ka sawah ngaradon tuang, nyarandak 

Ningal pasawahan oge M. Sumarja teu kurang-kurang nya kawa- 
asan, sawah iplik-aplak lir sagara, keur lega tanahna rata. ; Ti 

Bari ngariuhan ngaso di handapeun kai, angin ngahiliwir ngirim 
tiis, nyirnakeun anu hareudeung, hariring Mas Sumarja tembang 
pupuh : 


Magatru. 


1. Aduh-aduh kakara manggih saumur, 
mana rea-rea teuing, 
duka puluh, duka ratus, 
mun ditetek hiji-hiji, 
dibilang teu weleh kerok. 


2. Tengah sawah parentul lir batu luhur, 
sihoreng saung laleutik, 
uyuhan teuing nu gaduh, 
saungna henteu pahili, 
da kabeh potongan ranggon. 


3. Malah-malah carek catur anu wadul, 
lulucon ki juru tani, 

saha anu bisa ngitung, 

milang saung hiji-hiji, 

buruhna munding jajalon. ., 

Ngan hanjakal M. Sumarja ayana di Banjar, henteu tuluy tumuluy 
senangna, lantaran mindeng geringan. Komo deui Nyi Mas Iting mah 
tiktikbrek pisan. Malah dina sakali mangsa mah Nyi Mas Iting kacida 
ripuhna katarajang muriang-panas, nya nepi ka titirah ka Garut, di 
ibu-ramana. 

Kanalangsaan M. Sumarja geus taya papadana bae, tina pisah 
jeung anu dipake katineung, tur kasakitna parna matak hariwang, 
nepi ka kurang dahar kurang sare. 

Dina hiji peuting waktu geus jempling, ngan ukur sora cihcir dina 
tangkal kai, Mas Sumarja gedebag-gedebug teu daek sare, jaba ti 
emut ka nu titirah teh, ngadadak emut ka sepuh, ka ibu-rama. 

Demi mimitina kieu: Dina waktu arek pindah ka Banjar, nampa 
surat ti uana (H. Karim) tea, ngabejakeun dina pananggalan baris 

dah ka 
nya gancang dibejaan. ?” 
“surat: ku M. Sumarja teu weleh diemut-emut dibulak-balik, 
0 aing keur leutik, ua sama sakali tara umaku, sumawonna ka 
cacakan ka bapa aing oge, saderekna, sakitu teu malirena. 
ing ari bapa kadatangan bubuh ripuh, nepi ka sok menta tulung 
Ir, sakitu boga dulur cukup teh. Wuri-wuri aing ayeuna geus 
pangala, make mapay-mapay ngaku anak, singhoreng ari 


ng! M. Sumarja katorekan sarta sada aya nu wawangsit; ”Be- 
, nya cara anjeun bae geuning, bareto mah keur leutik, ka 
ka rama teh sakitu cumantelna, tapi ayeuna mah ......... ?9 
Sumarja rurat-reret bari ebog, tapi taya naon-naon, da puguh 
h'hiji wangsit tina ati sanubari, anu nyingraykeun halimun ka- 
lan dina kalbuna ku anjeun. 
impuyuk manahna leuleus sarta nekadkeun dina ati; ”'Moal deui- 
milampah cara ka tukang-tukang, sok sumawonna ka bapa so- 
In, najan ka nu lian oge moal nyapirakeun, ngahina-hina.”” 
peuting eta dipake nyileuk teu kulem; ”Hayang teuing Iting 
i cageur, rek buru-buru diajak ka Sumedang, rek pertobat neda 
ura ka bapa jeung ka ema.” 
subuhnakeun bisa ngalenyap sakeudeung, tapi kulisik nyaring 
tina emut ka impian. Ngimpi tepung jeung ibu-rama sarta bari 
ngisan tina bawaning ku suka-sukur ka putra babalik pikir. Atuh 
Sumarja oge dina sajero ngimpen teh, ngagukguk nangis kanye- 
, handeueul ku lampah nu enggeus-enggeus. 

“ka Garut. Ku lantaran harita geus nampa bisluit pin. 


| 
| 
| 


| 
| 


6. HARTI DIADU JEUNG HARTA 


Dina hiji poe kira-kira pukul 12, kacida panasna, hayam ngagunduk 
ngupuk di kolong, manuk jempling nyarumput di luhur kai anu iuh, 
barudak ngampih ka tepas, ngalungsar nahnay teu nangan. 

Nya kitu deui M. Sumarja harita ngabaheuhay bae calik di payun, 
ngagigirkeun gelas dieusi citeh tiis, anu ngan kari satengahna deui. 

Tapi parangina rada hegar, lantaran harita nampa surat ti mer- 
tuana, yen Nyi Mas Iting geus cageur ngan tacan jagjag pisan. 

Keur kitu jol Haji Karim, uana tea; kolot gandang resep midang, 
ahli beberesih wantu ti bubudak aya di Walanda. 

”Euleuh ua! mangga calik, naha geuning teu sareng ibu?” cek 
Mas Sumarja. 

Haji Karim, ”Puguh ibu mah teu bisa ka dieu, keur meujeuhna 
ripuh, nungguan beunang ngaseuk (huma), unggal poe sok dikoreh 
bae ku tikukur, aya ngagalaksak.” 

M. Sumarja, ”Kareta tabuh sabaraha ua jengkar ti ditu ?”” 

Haji Karim, ””Nu pukul 8 ti Tanjungsari, nema kareta ti Bandung 
di Rancaekek.” 

Ka mana ari si Nyai, bet bangun nu teu aya, tariiseun teuing 
geuning?” 

M. Sumarja, ”Har ari ua, abdi teh teu kinten nuju prihatosna, reh 
pun bojo udur parantos 3 minggu, lajeng bae dianteurkeun wangsul, 
nuju tatamba di kolotna di Garut.” 

”'Naon kasakitna?” cek Haji Karim jiga anu milu susah, padahal 
ari dina pikirna mah, ”Lah, kabeneran aing indit-inditan teh, nyam- 
pak euweuh pamajikanana, jadi bisa cacarita sakamakama tur teu 
kudu salungkar-salingker neangan nu singkur.” 

M. Sumarja, Muriang panas. Dupi bapa sareng ema daramang?” 

H. Karim, ”Daramang, malah ua oge bebeja heula rek ka dieu 
teh, bari nganteurkeun pare 2 pikul keur pibekeleun ngahuma, da ku 
ua teh dikukuprak teu meunang nganggur, tanahna anu beunang 
meuli ti Pa Arsawi tea diserenkeun, malah geus dibere pibiniheunana 
sagala rupa.” R 

M. Sumarja, ''Nuhun atuh, ari ku ua dipakihikeun mah, abdi teu 
melang teuing.” 

Haji Karim, ”'”Ti bareto oge ua mah lain teu rek ngajeujeuhkeun ka 
dulur, ngan nu jadi dulur sok salah tarima ari ku ua dipapatahan 


teh 
M. Sumarja, 'Manawi tacan kaemuteun bae.” Tapi ari manahna 


mah kacida kagetna dumeh uana jadi bageut teh. 

m, '”'Kana kitu taksiran.” 

,> "Itu tuangeun parantos sayagi.” 

m, ”'"Haju jeung Ujang bae sakalian, geura itu ua mawa 
“beunang si Irah, ngahaja pikeun Ujang. Ka mana ari si 


arja, ””Di dapur panginten.” 
“Karim bari dahar teh alewoh bae nyaritakeun kakayaanana 
: dijentre-jentre. 
kana maksud anu saenya-enyana mah tacan wani nyaritakeun, 
aksudna hayang ti peuting ngarah sirna. 
da isa, Haji Karim geus prung deui nyarita jeung suana tapi 

ita mah rek ngamimitian nerangkeun maksudna tea. 
u pokna, '”'Ujang, saenya-enyana ua datang ka dieu teh, lain 
ung tambuh laku, aya anu perlu pisan dibadamikeun jeung Ujang. 
jang sabisa-bisa masing sabar; ulah waka nyempad lamun aya 
panuju. Ke dagoan heula tutupna, sabab ieu perkara teh anu 
1yenangkeun ka Ujang. 

ng oge kapan geus nyaho, yen ua teu boga anak lian ti anak 
in awewe hiji, tapi ari kanyaah mah geus asa ka anak pribadi 
Kulantaran eta, jadi teu aya anu baris nuluykeun rajakaya ua; ari 
pantes. bisa nuluykeun euweuh deui lian ti Ujang. 
ti ayeuna ua teh masrahkeun : batok kohok, piring sasemplek 
Nyi Irah Ujang anu boga. Pek taruluykeun ku duaan, ua mah 
moal pipilueun.” 
umarja ngahuleng bae, bangun bingung pijawabeun. Ras 
Nyi Mas Iting anu sakitu bageurna jeung bumelana. 

ji Karim, '”'Pikir-pikir bae ku Ujang heula, hanas ayeuna 
us boga pamajikan, atuh da gampang lalaki mah, ....... iklas- 
bae, engke oge lamun geus rangkep jeung si Irah tangtu 

lipur.” 
umarja, ''Tina kanyaah sareng kawelas ua ka abdi, di tampi 
'an kabingahan, carek Jawa tea mah kasuhun kalingga murda. 
Jupi pasal abdi kedah rangkep sareng Nyi Irah, ku abdi teu acan 
nut, jadi moal tiasa nampi, margi : 
Abdi parantos gaduh bojo, jiga naon upami ku abdi ayeuna 
ahkeun, turug-turug dina sajero udur, tada temen bae pinye- 


" 2e. Ku margi abdi parantos nganyenyeri anu teu tuah teu dosa, 
baris mendak kanyerian, malah ua oge baris kababawa, da ua 
"jadi lantaran. Geus komo ari Nyi Irah mah. 4: 

" 3e. Lajeng ayeuna upami dibalikkeun: Nyi Irah nuju udur, dise- 

rahkeun ku salakina lantaran kagoda ku awewe sanes. Kumaha kin- 
ten-kintenna manah ua?” 

Haji Karim melengek sapadamayan, satadina barang ngadenge 
kecap alona: teu tiasa nampi kana rangkep jeung Nyi Irah, rek 
ambek, malah aya niat medal sila harita. 

Tapi barang ngadenge sababna kitu, colohok bae, ku teu kajudi ku * 
ati baris meunang pijawabeun sarupa kitu, matak nyeleket kana hate, 
sumarambah kana bayah. 

Harita keneh hatena Haji Karim jadi leuleus sarta datang pikiran 
sieun meunang wawales, lamun alona dipaksa dikawinkeun ka Nyi 
Sutirah. 

Omongna, ” Satadina anu matak ua nyarita kitu teh, tina lebar ku 
banda lamun dituluykeun ku deungeun-deungeun.” 

M. Sumarja, ”Ari perkawis barang mah, ku margi ua teu 
kagungan putra, panginten ka saderek ragragna teh, ti saderek 
ragrag deui ka putra-putrana, sasat nya ka abdi keneh bae.” 

Haji Karim, ”'Puguh tapi kawasna ari si Irah mah lapur, ngegel 
curuk teu dibarere naon-naon?” 

M. Sumarja, ””'Beuki komo upami ayeuna Irah rangkep ka abdi ka- 
lawan pangreremo, tur di abdina parantos kakaitan, anu tangtos tea 
moal awet, nya kajadian : 

le. Abdi sareng Nyi Irah moal tiasa rumaket midulur sapertos ka 
pungkur, era dumeh aya basa popotongan. 

2e.. Ku margi kitu, sok terus mamawa kapuhu leungeun, nya pun 
bapa sareng ua buktina. Padahal awon pisan jalma gaduh musuh teh, 
sumawonna jeung dulur mah anu pigeusaneun paheuyeuk-heuyeuk 
leungeun. 

22. Nyi Irah baris meunang kasusahan, lantaran tacan kantenan ua 
sareng ibu oge teu aya pacengkadan. 

Ari ayeuna mah kumaha abdi bae Nyi Irah mah, abdi sanggem 
nguruskeun moal asa-asa deui, diangken dulur pet ku hinis.” 

Haji Karim hatena tambah leler tina tambah kaharti saomong- 
omong alona teh, pamuji dina atina, ”'Teu nyana ieu budak teh geus 
koloteun boga panalar-panemu anu sampurna.” 

Geus kitu pok manehna ngomong, ”'Kumaha maksud Ujang sang- 
geus ngurus si Irah teh?” 

M. Sumarja, ”'Rada oge panjang dongengna teh.” 

H. Karim, ”'Coba bae caritakeun sing tetela.” 

M. Sumarja, ”'Puguh abdi teh nampi serat ti sobat abdi anu sapa- 
pait samamanis, teu beda jeung dulur bae, nyaritakeun aya pepen- 
dakan anu surup sareng lelembutanana; ka abdi nyuhunkeun tim- 

g-henteuna. Ku abdi teu acan diwaleran, kantenan ari 
ah, kawantu eta awewe nu dipikahoyong teh, moal gagal 


rim, ””Saha eta awewe nu dipikahayang teh ?”” 

arja, ''Nya eta nu mawi ku abdi teu acan diwaleran oge 
tina margi awewe nu dipikahoyong teh, dulur abdi sorang- 
a Irah buktina; satadina samemeh ngawaleran ka ditu teh, bade 
| ka ua heula, ayeuna ua kabujeng sumping ka dieu atuh nya 


ji Karim, '”Naha atuh Ujang teu nyarita ti tadi?” 

Sumarja, ''Maksad mah hoyong nyarios ti tadi oge, mung kapi- 
“manten ku ua, margi ari siang mah waktos ua nembean 
, asa kirang salse.” 

Karim, ””Naha saha sobat Ujang teh?” 

Sumarja, ''Tangtos ua oge parantos uninga, margi parantos 
ua sareng kang Kopral.” 

Karim, ”Enya, inget. Lain Den Jurutulis eta teh?” 


aji Karim, ”'Geuning nyobat jeung Ujang; waktu di mana?” 
Sumarja, ''Waktos di Garut, margi anjeunna teh urang Garut.” 
ji Karim, ''Naha geus kagungan garwa atawa teu acan?” 

. Sumarja, "Parantos, sakali.” 

Karim, ”Ari cara ua mah, kumaha Ujang bae, lamun ku 
g geus katimbang baris piluluseun cumaritana, teu aya halangan 
aon; rek neangan anu sakumaha deui.” 

Sumarja, 'Kantenan abdi mah panuju pisan, tina parantos te- 
kaayaanana, anu tangtos tea baris lulusna teh.” 

Karim, ”'Nuhun atuh! Ayeuna ku lantaran sagala geus beres, 
nya Ujang anu mereskeun, ua rek sare geus tunduh.” 

7. PANUTUP 


Panonpoe tunggang gunung, langit lenglang taya pihujaneun, ba- 
rudak eak-eakan maen galah di buruan. 

Den Jurutulis Camat Tanjungkerta harita keur calik di payun ka- 
dua Bapa Lebe pareman, anu ku anjeunna dipirama, dipisepuh, keur 
gunem catur bari ningalikeun barudak ulin. 

Den Jurutulis Camat geus lila dududaanana, tina teu acan aya nu 
cocog jeung manahna, inggis cara ka tukang-tukang pinanggih jeung 
kateu-lulusan. k 

Ayeuna anjeunna aya jorojoy mikapalay ka Nyi Sutirah, anak Haji 
Karim tea, tapi teu gurunggusuh, dimanah dibulak-balik. Sanggeus 
gilig manahna, tuluy nyaur bapa Lebe pareman, bade barempag per- 
kawis nanyaan. 

Saurna, ”Eta kinten-kintenanna bapa Lebe, baris pihasileun?” 

Bapa Lebe, ”Ku emutan bapa mah asa piraku kana teu hasil teh, 
margi sepuhna mah parantos katoong pilonggareunana, mung kantun 
kumaha jinisna bae, manawi.” 

Jurutulis Camat, ””Dupi jinisna mah parantos nyebat teu aya pam- 
bengan.” 

Dina lebah anjeunna nyebat teu aya pambengan, teu kira-kira ka- 
getna dumeh ti dapur aya nu ngalelewe; teu aya pambengan, sorana 
terang pisan. 

Gancang anjeunna lumpat ka dapur, ana beh teh ........ hariweus- 
weus. 

Pribumi, ””Naha ieu abdi teh ngimpi kitu?” 

Tamu, '”Manawi.” 

Pribumi, ”Eta bae ku teu aya wartos ti tadina aceuk bade sum- 
ping. Lah! waas ceuk, abdi mah asa di Garut ari tepang jeung aceuk 
teh. Eh ketah, ayeuna aceuk teh sanes jadi urang Banjar?” 

Tamu, ”'Yaktos aceuk oge waas, tepang jeung ayi teh.” 

Pribumi, '””Di mana ari engkang ceuk?” 

Tamu, ”'Di ua Haji, di Cipicung.” 

Pribumi, ”'Baruk di Cipicung! Na iraha aceuk sumping teh ?”” 

Tamu, ”'Kamari aceuk dongkap tea mah ka Sukamantri, tapi geus 
burit, teu aya waktu pikeun nyimpang heula, nu matak ayeuna nga- 
haja ka dieu. Maksad mah hoyong nungkulan anu rendengan.” 

Pribumi, ”'Ah, ulah waka geruh ceuk bisi ........ teu jadi.” 

Tamu, "Ulah hamham, keun bae ayeuna ku aceuk ditampi.” 

Pribumi, ''Baku aceuk mah ana geus ngaheureuyan batur teh.” 

Lebe, ”Itu geuning raka sumping !”” 

g Den Jurutulis Camat lumpat ka buruan mapagkeun, kék 
pageuh pisan. 

Sumarja sasalaman jeung Bapa Lebe sarta silih bageakeun. 
sosonoan prung deui badami neruskeun nu tadi tea. 

ngna beres bae, kawantu itu purun ieu daek, sepuh mah 
sambung du'a, teu aya halangan harunganana. 

eut 10 poe ti harita, M. Sumarja jeung Nyi Mas Iting marulih 
ar, dijajapkeun ku panganten istri-pameget. 

ji Karim ka mantu ujug-ujug nyaah bae, tina mantuna kacida 
yaaheunana. 

'Kitu deui ka dulurna, ka Bapa Sukri, ayeuna mah malik asih, 
nan, dimemenan sarta diserenan sawah jeung kebon kalawan 


Jadi hirupna Bapa Sukri ayeuna mah senang, teu ripuh cara bare- 
alah nepi ka bisa nyieun imah anu pantes. 

Sumarja ngumbarana di Banjar teu lila, lantaran sok geringan 
tuluy dipindahkeun ka T. sarta hirupna tuluy tumuluy pinanggih 
kasenangan. 

